

Republika Hrvatska

Općinski sud u Sisku

Ured predsjednika

Broj: 7 Su-557/23-2-3

U Sisku 24. kolovoza 2023.

Na temelju članka 61. stavka 11. Zakona o državnim službenicima i namještenicima ("Narodne novine" broj 92/2005, 142/2006, 77/2007, 107/2007, 27/2008, 34/2011, 49/2011, 150/2011, 34/2012, 49/2012, 37/2013, 38/2013, 1/2015, 138/2015, 61/2017, 70/2019, 98/2019 i 141/2022 u daljnjem tekstu Zakona o državnim službenicima) uz prethodno odobrenje Ministarstva pravosuđa i uprave KLASA: 119-03/23-04/68, URBROJ: 514-08-03-04/02-23-17 od 16. kolovoza 2023. godine Općinski sud u Sisku raspisuje

**OGLAS**

**za prijam u državnu službu na određeno vrijeme**

1. **Administrativni referent – sudski zapisničar** – radno mjesto III vrste - 2 izvršitelj/ica za vrijeme bolovanja i korištenja roditeljskog dopusta.

Stručni uvjeti za radno mjesto:

* srednja stručna sprema upravne, ekonomske, birotehničke ili grafičke struke, gimnazije ili druge četverogodišnje srednje škole čiji je nastavni plan i program isti ili u pretežitom dijelu jednak nastavnom planu i programu škola u kojima se obrazuju kadrovi za propisane struke
* 1 godina radnog iskustva na odgovarajućim poslovima,
* položen državni stručni ispit.

Osim navedenih uvjeta kandidati moraju ispunjavati i opće uvjete za prijam u državnu službu propisane odredbama članka 48. Zakona o državnim službenicima.

U državnu službu ne može biti primljena osoba za čiji prijam postoje zapreke iz

članka 49. Zakona o državnim službenicima.

Na oglas se mogu prijaviti osobe obaju spolova. Izrazi koji imaju rodno značenje u tekstu oglasa odnose se jednako na muški i ženski rod.

Na oglas se mogu prijaviti i kandidati koji nemaju položen državni ispit odgovarajuće razine, uz obvezu polaganja državnog ispita sukladno članku 56. Zakona o državnim službenicima.

Službenici se primaju u državnu službu uz obvezu probnog rada u trajanju od 2 mjeseca.

U prijavi na oglas potrebno je navesti osobne podatke podnositelja prijave (ime, adresa stanovanja, broj telefona, odnosno mobitela, te po mogućnosti adresa elektroničke pošte) i naziv radnog mjesta na koje se osoba prijavljuje.

Prijavu je potrebno vlastoručno potpisati.

Uz prijavu kandidati su dužni priložiti:

1. životopis
2. dokaz o hrvatskom državljanstvu (presliku osobne iskaznice, putovnice ili domovnice)
3. presliku svjedodžbe o stečenoj stručnoj spremi
4. dokaz o ukupnom radnom iskustvu i radnom iskustvu na odgovarajućim poslovima:

* elektronički zapis ili potvrda o podacima evidentiranim u bazi podataka Hrvatskog zavoda za mirovinsko osiguranje koji obvezno sadrži podatke o: nazivu poslodavca, osnovi osiguranja, početku i prestanku osiguranja, radnom vremenu, stvarnoj i potrebnoj stručnoj spremi i trajanju staža osiguranja,
* preslik ugovora o radu ili rješenja o rasporedu na radno mjesto ili uvjerenje poslodavca o radnom iskustvu na odgovarajućim poslovima),

1. preslik rješenja ili potvrdu o priznatom statusu – kao dokaz prava prednosti pri zapošljavanju, ako se kandidat/kinja na njega poziva,
2. presliku uvjerenja o položenom državnom stručnom ispitu.

Isprave se prilažu u neovjerenom presliku, a prije izbora kandidat će predočit izvornik.

Potpunom prijavom na oglas smatra se ona koja sadrži sve podatke i priloge navedene u tekstu oglasa.

Kandidat/kinja koji/a nije podnio pravodobnu ili potpunu prijavu ili ne ispunjava formalne uvjete iz oglasa, ne smatra se kandidatom u postupku ovog oglasa o čemu će se dostaviti pisana obavijest s razlozima zbog kojih se ne smatra kandidatom u postupku. Obavijest će se dostaviti putem elektroničke pošte koju je kandidat/kinja naznačio u prijavi.

Kandidat/kinja koji/a ostvaruje pravo prednosti pri zapošljavanju po posebnim propisima dužni su u prijavi na oglas, pozvati se na to pravo i priložiti dokaze, te imaju prednost u odnosu na ostale kandidate samo pod jednakim uvjetima.

Kandidat/kinja koji/a može ostvariti pravo prednosti kod prijama u državnu službu sukladno članku 101. Zakona o hrvatskim braniteljima iz Domovinskog rata i članovima njihovih obitelji ("Narodne novine" 121/2017, 98/2019 i 84/2021), članku 48.f Zakona o zaštiti vojnih i civilnih invalida rata ("Narodne novine" 33/1992, 77/1992, 27/1993, 58/1993, 2/1994, 76/94, 108/1995, 108/1996, 82/2001, 103/2003, 148/2013 i 98/2019, članku 47. Zakona o civilnim stradalnicima iz Domovinskog rata ("Narodne novine" broj 84/2021), članku 9. Zakona o profesionalnoj rehabilitaciji i zapošljavanju osoba s invaliditetom ("Narodne novine" 157/2013, 152/2014, 39/2018 i 32/2020) i članka 22. Ustavnog zakona o pravima nacionalnih manjina ("Narodne novine 152/2002, 47/2010, 80/2010 i 93/2011) dužan/a se u prijavi na oglas pozvati na to pravo te ima prednost u odnosu na ostale kandidate samo pod jednakim uvjetima.

Kandidat/kinja koji/a se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji i člankom 47. Zakona o civilnim stradalnicima iz Domovinskog rata uz prijavu na oglas dužan/a je priložiti, osim dokaza o ispunjavanju traženih uvjeta, priložiti i dokaze propisane člankom 103. stavkom 1. Zakona o hrvatskim braniteljima iz Domovinskog rata i članovima njihovih obitelji, a koji su objavljeni na web-stranici Ministarstva hrvatskih branitelja: <https://branitelji.gov.hr/zaposljavanje-843/843>.

Kandidat/kinja koji/a se poziva na pravo prednosti pri zapošljavanju u skladu s člankom 48.f Zakona o zaštiti vojnih i civilnih invalida rata uz prijavu na oglas dužan/a je osim dokaza o ispunjavanju traženih uvjeta, priložiti i rješenje, odnosno potvrdu iz koje je vidljivo to pravo.

Kandidat/kinja koji/a se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom uz prijavu na javni natječaj dužan/a je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Kandidat/kinja koji/a se poziva na pravo prednosti pri zapošljavanju u skladu s člankom 22. Ustavnog zakona o pravima nacionalnih manjina uz prijavu na oglas, osim dokaza o ispunjavanju traženih uvjeta, nije dužan/a dokazivati svoj status pripadnika nacionalne manjine.

Izbor kandidata za prijam u državnu službu na radno mjesto obavlja se na temelju rezultata provjere znanja, sposobnosti i vještina koji se utvrđuju pisanim testiranjem i razgovorom (intervju).

Komisiju za provedbu oglasa (u nastavku teksta: Komisija) imenuje predsjednik Općinskog suda u Sisku.

Komisija utvrđuje pravodobnost prijava na oglas, utvrđuje listu kandidata koji ispunjavaju formalne uvjete te ih upućuje na testiranje i razgovor radi utvrđivanja znanja, sposobnosti i vještina.

Komisija utvrđuje rang-listu kandidata na temelju ukupno ostvarenih bodova i sastavlja izvješće o provedenom postupku te ga dostavlja predsjedniku suda radi izbora kandidata.

Obavijest kandidatima o sadržaju i načinu testiranja te pravni izvori za pripremanje kandidata za testiranje, objavit će se na mrežnoj stranici Općinskog suda u Sisku – Zapošljavanje – Oglasi - <https://sudovi.hr/ossk/> i mrežnoj stranici Ministarstva pravosuđa i uprave mpu.gov.hr istovremeno s objavom ovog oglasa.

Poziv za testiranje s uputama za testiranje objavit će se najmanje pet dana prije testiranja na mrežnoj stranici Općinskog suda u Sisku <https://sudovi.hr/ossk/>.

Kandidat/kinja koji/a nije pristupio/la testiranju, smatra se da je povukao prijavu na oglas i više se neće smatrati kandidatom u postupku.

O rezultatima oglasa kandidati/kinje će bit obaviješteni javnom objavom rješenja o prijmu u državnu službu izabranog kandidata/kinje na mrežnoj stranici Ministarstva pravosuđa i uprave [mpu.gov.hr](http://www.mpu.gov.hr) i na mrežnoj stranici Općinskog suda u Sisku <https://sudovi.hr./ossk>.

Dostava rješenja kandidatima smatra se obavljenom istekom osmog dana od dana objave na mrežnoj stranici Ministarstva pravosuđa i uprave Republike Hrvatske [mpu.gov.hr](http://www.mpu.gov.hr) .

Izabrani/a kandidat/kinja bit će pozvan/a da u primjerenom roku, a prije donošenja rješenja o prijmu u državnu službu, dostavi uvjerenje nadležnog suda da se protiv njega ne vodi kazneni postupak, uvjerenje o zdravstvenoj sposobnosti za obavljanje poslova radnog mjesta (troškove izdavanja uvjerenja snosi Općinski sud u Sisku) i izvornike drugih dokaza o ispunjavanju formalnih uvjeta iz oglasa, a ako ne dostavi tražene dokaze u izvorniku smatrat će se da je odustao od prijama u državnu službu.

Ako se na oglas ne prijave osobe koje ispunjavaju propisane i objavljene uvjete, odnosno ako prijavljeni kandidati ne zadovolje na testiranju, predsjednik Općinskog suda u Sisku će obustavit postupak po ovom oglasu.

Ovaj oglas će bit objavljen na mrežnim stranicama Ministarstva pravosuđa i uprave [mpu.gov.hr](http://www.mpu.gov.hr) i Općinskog suda u Sisku <https://sudovi.hr./ossk> i o njemu će bit obaviještena nadležna služba za zapošljavanje.

Rok za podnošenje prijava na oglas je 8 dana od dana objave na mrežnim stranicama Ministarstva pravosuđa i uprave [mpu.gov.hr](http://www.mpu.gov.hr).

Prijave se podnose neposredno ili poštom na adresu Općinski sud u Sisku, Trg

Ljudevita Posavskog 5, 44000 Sisak, s naznakom: "Oglas za prijam u državnu službu na određeno vrijeme 7 Su-557/2023 – Administrativni referent – sudski zapisničar". Na poleđini omotnice za pismo navesti ime i prezime, te adresu pošiljatelja.

Općinski sud u Sisku